Smartkjøleskap

Et smartkjøleskap brukes gjerne for å betegne et kjøleskap som kan kommunisere med omgivelsene, for eksempel over internett.
Smartkjøleskap kan ha innvendige kameraer, hvilket muliggjør overvåkning av matvarebeholdningen. Dersom man registrerer utløpsdatoer er det mulighet for å sette opp varslinger når mat holder på å gå ut. Det er også mulig sette opp varslinger om at kjøleskapet bør rengjøres, trenger vedlikehold eller dersom døren har blitt stående åpen. Det kan også være mulig å fjernstyre kjøleskapets temperatur og luftfuktighet. Andre mer eller mindre hendige funksjoner inkluderer berøringsskjerm, medieavspilling, innebygde høyttalere, notatblokk, kalender og kokebok.
Smartkjøleskap blir gjerne markedsført med at de kan minske matsvinn og senke strømregningen ved at man unngår unødvendig åpning av kjøleskapet. Det finnes kameraer med datasyn som kan monteres inni et vanlig kjøleskap for å gjøre det smart.


== Historie ==
Rundt slutten av 1990-årene og tidlig på 2000-tallet hadde ideen om å koble hvitevarer til tingenes internett blitt popularisert og ble sett på som den neste store tingen innen hvitevarebransjen.I juni 2000 lanserte LG verdens første internettilkoblede kjøleskap kalt «Internett Digital DIOS». Kjøleskapet kostet over $20 000, som ble ansett som svært dyrt.


== Kontroverser ==


=== Sikkerhet ===
I 2000 spådde det russisk antivirus-selskapet Kaspersky om at tilkobling av kjøleskap og andre hvitevarer til tingenes internett innen et par år kunne bli et mål for virusangrep, som eksempelvis kunne være designet for å åpne kjøleskapsdøren midt på natten.I januar 2014 annonserte sikkerhetsselskapet Proofpoint Inc. fra California at de hadde oppdaget et stort botnett som smittet internettilkoblede kjøleskap og andre hvitevarer, og førte til at eierne fikk levert mer enn 750 000 skadelige e-poster.I august 2015 oppdaget sikkerhetsselskapet Pen Test Partners et sikkerhetsproblem på det internettilkoblede kjøleskapet Samsung modell RF28HMELBSR som kunne utnyttes til å stjele påloggingsinformasjonen til Gmail-brukere.


=== Støtte ===
I 2014 klaget mange eiere av smartkjøleskap fra Samsung på at de ikke lenger kunne logge inn på Google-kalenderne sine etter at Google hadde avviklet et programmeringsgrensesnitt og at Samsung ikke hadde sendt ut en programvareoppdatering som skulle bøte på dette.


== Eksempler på smartkjøleskap ==


== Fiksjon ==
I 2000-filmen Den sjette dagen har Arnold Schwarzenegger et smartkjøleskap som informerer han om at melken er over sin utløpsdato og ber han bekrefte en ny bestilling.
I 2004-filmen The Stepford Wives er det et smartkjøleskap i Johanna sitt nye hjem i Stepford som kan si ifra når det er tomt for juice og så videre
I 2012-filmen Total Recall er det et smartkjøleskap med berøringsskjerm som gjør det mulig for brukeren skriver notater og meldinger.
I TV-serien Silicon Valley kjøper Jian-Yang et smartkjøleskap etter at det gamle kjøleskapet brøt sammen i Sesong 4-episoden "The Patent Troll". Smartkjøleskapet kan kommunisere med en vennlig mannestemme og gir advarsler dersom mat har gått ut. Dette plager Gilfoyle såpass at han hacker det. I siste episode av sesong 4, "Server Error", kommer Pied Piper sin plan for et nytt internett til syne ved at 30 000 smartkjøleskap har blitt koblet sammen for å danne et nytt internett. Alt dette skal ha skjedd fordi en server han hadde automatisk lagret en backup av seg selv på smartkjøleskapet før den døde.


== Referanser ==